Predkladacia správa

Do medzirezortného pripomienkového konania sa predkladá návrh vyhlášky Ministerstva spravodlivosti Slovenskej republiky, ktorou sa mení a dopĺňa vyhláška Ministerstva spravodlivosti Slovenskej republiky č. 543/2005 Z. z. o Spravovacom a kancelárskom poriadku pre okresné súdy, krajské súdy, Špeciálny súd a vojenské súdy v znení vyhlášky č. 417/2006 Z. z.

	Účelom predkladanej vyhlášky je čiastočne nanovo upraviť inštitút hovorcu, a to jednak z pohľadu okruhu súdov, na ktorých sa táto funkcia zriaďuje, ako aj personálneho obsadenia tejto funkcie, a to v záujme jej efektívnejšieho výkonu. 

Návrh vyhlášky je v súlade s ústavou, ústavnými zákonmi, medzinárodnými zmluvami, ktorými je Slovenská republika viazaná a zákonmi a súčasne je v súlade aj s právom Európskych spoločenstiev a Európskej únie.

Navrhovaná právna úprava nebude mať dopad na štátny rozpočet, rozpočty obcí alebo rozpočty vyšších územných celkov a nezakladá nároky na pracovné sily a organizačné zabezpečenie. Materiál nemá finančný, ekonomický, environmentálny vplyv ani vplyv na zamestnanosť.